21/01/2022 | Administración LocalMunicipal
Boiro
Anuncio aprobación definitiva regulamento do viveiro de empresas

O Pleno do Concello de Boiro, en sesión ordinaria celebrada o 30 de setembro de 2021, acordou aprobar inicialmente o Regulamento do viveiro de empresas do Concello de Boiro e zona coworking Lab Barbanza e o seu réxime interno. De conformidade co previsto no artigo 49. b) da Lei 7/1985, do 2 de abril, Reguladora das Bases de Réxime Local, abriuse un período de información pública por espacio de 30 días para a presentación de reclamacións e suxerencias, ademáis de conceder trámite de audiencia ás asociacións empresariais inscritas no Rexistro Municipal. Transcurrido o prazo sen haberse presentado reclamacións enténdese definitivamente adoptado o acordo ata entón provisional. Contra esta disposición de carácter xeral cabe recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar dende o día seguinte ao da publicación do presente Regulamento no Boletín Oficial da Provincia de A Coruña (artigos 10.1. b e 46.1 da Lei 29/1998, do 13 de xullo, Reguladora da Xurisdicción Contencioso-administrativa) Expediente 5373/2020. O Concello de Boiro dispón no Centro de Formación de Espiñeira de un espazo destinado a Viveiro de Empresas. Do mesmo xeito, xa na actualidade, o Concello de Boiro puxo en marcha unha zona Coworking, nomeada como Coworking Emprende Lab Barbanza, que no 2020 comezou a utilizarse como centro de preincubación, incubación e emprendemento. Estes espazos, erixidos baixo o obxectivo principal de dar cobertura, apoio e estímulo ás iniciativas empresariais e emprendemento, constitúen un elemento fundamental para a innovación e crecemento empresarial do Concello de Boiro. Así pois, redáctase este regulamento coa finalidade e interese de establecer criterios, regras, normas, formas e procesos de selección e prohibicións para os usuarios/as e proxectos, así como tamén definir e esclarecer os trámites a realizar por parte de usuarios/as e entidade local á hora de asignación, designacións prórrogas, etcétera, buscando, deste xeito, a mellor convivencia e relación entre empresa-administración e usuario/a-administración, estandarizando decisións e establecendo protocolos. Este regulamento ten por obxecto establecer as normas de funcionamento, xestión e admisión que regularán o uso e o acceso ao espazo de traballo (coworking) e ao Viveiro de Empresas do Centro de Formación de Espiñeira, do Concello de Boiro, cofinanciado (a zona corowking) con fondos da liña 2.2. PEL-EMPRENDE do Plan de Emprego Local da Deputación da Coruña (PEL), e integrado na Rede Provincial de Espazos de Traballo da Deputación Provincial da Coruña. Este regulamento de funcionamento interno desenvolve aspectos concretos do protocolo común de actuación dos espazos de traballo integrados na Rede Provincial de Espazos de Traballo, que rexe con carácter xeral en todos os espazos da rede e, polo tanto, será de obrigado cumprimento no Espazo Coworking do Concello de Boiro. Do mesmo xeito e en relación co Viveiro de Empresas, desenvolve tamén o protocolo común de actuación, uso e funcionamento deste espazo. O Espazo Coworking do Concello de Boiro é un lugar de traballo de carácter público, regulado neste regulamento, polivalente e que pode ser complementario doutros servizos ou elementos de apoio, protección e desenvolvemento da actividade económica comarcal que o Concello de Boiro, ou outros concellos da comarca, a Deputación da Coruña ou outra institución pública ou privada veña prestando, por si soa ou en colaboración con terceiros, e que persegue promover o desenvolvemento económico local a través do apoio e fomento de recentes iniciativas empresariais no ámbito xeográfico máis próximo, coa finalidade de favorecer a creación de emprego e riqueza do tecido produtivo. O Espazo Coworking facilitará ás persoas usuarias a posibilidade de dispoñer dun espazo de traballo dotado dunha serie de servizos e infraestruturas comúns que, propiciando a relación con outras empresas e/ou profesionais nunha situación similar, melloren as súas posibilidades de crecemento, consolidación e éxito empresarial. Como espazo de traballo integrado na Rede Provincial de Espazos de Traballo Colaborativo, o Espazo Coworking do Concello de Boiro ofrecerá de forma eficiente un servizo público orientado ás persoas emprendedoras e ás empresas e contribuirá a acadar os obxectivos específicos establecidos no Protocolo común de actuación dos espazos de traballo integrados na Rede Provincial. Recoñécense como fins xerais do Espazo Coworking do Concello de Boiro os seguintes: a) Impulsar a creación, posta en marcha e consolidación de empresas no ámbito provincial, preferentemente no sector do mar, turismo e hostalería. b) Fomentar a cultura colaborativa e o traballo en común. c) Apoiar e asesorar ás persoas emprendedoras no proceso de posta en marcha do seu proxecto. d) Axudar no desenvolvemento empresarial para a consolidación das empresas. e) Cooperar con outras institucións que apoien a creación de empresas. f) Contribuír á diversificación da estrutura produtiva local e provincial, así como á xeración de emprego de calidade. g) Crear espazos para a reflexión, participación e cooperación de todos os actores locais, tanto públicos como privados, implicados na promoción económica e o desenvolvemento local. h) Fomentar a cultura emprendedora e a utilización de prácticas innovadoras nos diferentes ámbitos da vida. i) Colaborar no desenvolvemento de calquera acción que sirva aos fins anteriores. O Viveiro de Empresas do Concello de Boiro é unha instalación de acollida temporal creada e posta a disposición para acoller empresas nos seus primeiros meses de nacemento e expansión, para prestarlles determinados servizos e apoiar o emprendemento. O Viveiro de Empresas facilitará ás persoas e empresas usuarias espazos de traballo individuais e compartidos nos que asentarse temporalmente. E deberán estes terceiros acatar e cumprir a normativa que o Pleno do Concello de Boiro estableza coa finalidade de harmonizar e organizar as actividades que se desenvolvan no mesmo e clarificar os dereitos e responsabilidades do propietario e das persoas cesionarias. Recoñécense como obxectivos do Viveiro de Empresas do Concello de Boiro a) Impulsar a creación, posta en marcha e consolidación de empresas no ámbito municipal. b) Fomentar o emprendemento e a innovación. c) Apoiar e asesorar ás persoas emprendedoras no proceso de posta en marcha do seu proxecto. d) Axudar no desenvolvemento empresarial para a consolidación das empresas. e) Cooperar con outras institucións que apoien a creación de empresas. f) Contribuír á diversificación da estrutura produtiva local e provincial, así como á xeración de emprego de calidade. O Coworking Emprende Lab Barbanza localízase no segundo andar do Centro de Formación, (zona sur) situado no Polígono Industrial de Espiñeira, parcela nº 20 - 15930 Boiro (A Coruña). Trátase dun espazo de 350 metros cadrados, con capacidade para entre 10 e 20 iniciativas emprendedoras. O Viveiro de Empresas do Concello de Boiro localizase no primeiro andar do Centro de Formación de Espiñeira (zona norte) situado no Polígono Industrial de Espiñeira, parcela nº 20 – 15930 Boiro (A Coruña). Trátase dun espazo de entorno a 170 metros cadrados, con capacidade para, aproximadamente, 7 empresas. Coworking Emprende Lab Barbanza do Concello de Boiro conta coa seguinte delimitación de espazos: - Dúas aulas abertas de traballo conxunto, de 55,18m 2 e 44,75m 2, equipadas cada unha con mesas e cadeiras. - Baños masculinos e femininos - Zona de entrada, corredores e esperas O Viveiro de Empresas do Concello de Boiro conta coa seguinte delimitación de espazos: - 3 oficinas de traballo compostas de despacho individual e zona de traballo xenérica. Todos os despachos están dotados con mesas, cadeiras, armarios: - Oficina 1: 21 m 2 - Oficina 4: 22,50 m 2 - Oficina 5: 22,50 m 2 - 2 oficinas de traballo modulares con tabique móbil que poden dividirse en dous formando un total de 4 oficinas. Compostas de despacho individual e zona de traballo xenérica. Todos os despachos están dotados con mesas, cadeiras, armarios e os equipos informáticos necesarios: - Oficina 2: 47,00 m 2 - Oficina 2A: 24,00 m 2 - Oficina 2B: 23,00 m 2 - Oficina 3: 54,20 m 2 - Oficina 3A: 24,20 m 2 - Oficina 3 B: 30,00 m 2 A maiores establécense os seguintes espazos compartidos: - 1 Sala de recepción e reprografía con fotocopiadora, encadernadora e mobiliario específico - 1 Sala “Project Manager” con mobiliario específico para reunións e instalación para a exposición e presentación de proxectos e produtos, e capacidade de 8/10 persoas (superficie 17,10 m 2 ). - Zona de aparcadoiro exterior delimitada e específica. - Zona axardinada exterior. - Conexión para telefonía e fibra óptica. - Accesibilidade completa para persoas con mobilidade reducida desde o aparcadoiro. - Medidas específicas de protección contra incendios de acordo á normativa vixente. O Concello de Boiro é o titular do Espazo de Coworking Emprende Lab Barbanza, e correspóndelle a competencia exclusiva das funcións de planificación, tramitación, xestión, coordinación, execución e seguimento de todos os servizos nel ofertados. Os servizos que se prestan no Coworking Emprende Lab Barbanza do Concello de Boiro son os seguintes: 1. Uso de espazos de traballo. Os devanditos espazos permiten ser utilizados como módulos de traballo equipados con mesas e cadeiras.2. Acceso e uso de servizos comúns. As persoas beneficiarias do espazo de traballo poderán facer uso de determinados servizos e espazos comúns en base ao establecido neste Regulamento, respectando sempre o sistema e forma de acceso a estas instalacións e servizos: - Reprografía (poidendo establecer limites mensuais de reprografía e impresión) - Acceso a Wifi e Internet - Soporte e administración - Sala de xuntas. - Espazo de formación, charlas e presentacións - Área de descanso - Sala de intercambio de experiencias e ideas - Medios de proxección audiovisual 3. Subministración de auga, calefacción, enerxía eléctrica, recollida selectiva de lixos (excepto recollidas de residuos especiais que serán por conta de cada persoa usuaria). Con posibilidade de pago de taxa por determinados servizos segundo a normativa fiscal reguladora. Adicionalmente poderán prestarse servizos de apoio ao emprendemento: asesoramento, formación a persoas emprendedoras, mentorización, organización de actividades de networking, coworking e eventos relacionados co emprendemento. - Coworking Emprende Lab Barbanza: Poderán optar ao acceso e uso das instalacións e/ou servizos calquera persoa física ou xurídica cuxo proxecto empresarial cumpra unhas condicións mínimas de viabilidade e reúna os seguintes requisitos: 1. Persoas emprendedoras, aquelas persoas que ben de forma individual ou en grupo, estean a traballar nunha idea/ proxecto e vaian crear unha empresa relacionada, preferentemente, co ámbito do cultura, as novas tecnoloxías, a rexeneración urbana, o benestar e os servizos ás persoas, sector audiovisual, turismo ou investigación e iniciativas que formen parte da economía social. Este tipo de usuarios/as considerarase en fase de preincubación.2. Novas empresas, aquelas persoas físicas ou xurídicas que conten cunha antigüidade non superior a dous anos de exercicio empresarial, a contar desde a data de rexistro da empresa, no caso de persoas xurídicas, ou da última data de alta no RETA no caso de persoas autónomas, e precisen dun apoio especial para mellorar as súas expectativas de supervivencia, priorizando a súa pertenza a sectores relacionados co do cultura, as novas tecnoloxías, a rexeneración urbana, o benestar e os servizos ás persoas, sector audiovisual, turismo ou investigación e iniciativas que formen parte da economía social. Este tipo de beneficiarios consideraranse en fase de incubación. O acceso a postos de traballo para un mesmo proxecto empresarial está limitado a un máximo de dous, incluíndo promotores, bolseiros/as, empregados/as en prácticas e persoas contratadas. - Viveiro de Empresas do Concello de Boiro Poderán optar ao acceso e uso das instalacións e/ou servizos calquera persoa xurídica cuxo proxecto empresarial cumpra unhas condicións mínimas de viabilidade e reúna os seguintes requisitos: 1. Empresas novas que comecen a súa actividade económica coa instalación no viveiro de empresas.2. Empresas de recente creación que non excedan os 2 anos de actividade económica na data de solicitude de espazo de traballo no viveiro. Deberán asemade: a) Ter condición legal de empresa, é dicir, figurar dado de alta a efectos fiscais como empresa en calquera das súas formas xurídicas. b) Ter o seu domicilio social no termo municipal do Concello de Boiro e establecer o domicilio da actividade no Viveiro de Empresas do Concello de Boiro c) Non desenvolver actividades ilegais, insalubres, nocivas ou perigosas.6.1 Duración da admisión no Coworking Emprende Lab Barbanza: O prazo máximo de duración do servizo de acollida e estancia total será de 18 meses, dende a data de notificación de admisión no coworking/espazo de traballo. A maiores, poderá ser solicitada unha prórroga de 6 meses, solicitude que será resolta previa consideración técnica. Posuindo prioridade a prórroga sobre o listaxe de agarda. Transcorrido o prazo, extinguirase todo dereito a usar os servizos, sen necesidade de requirimento previo e sen dereito indemnizatorio ningún ao seu favor.6.2 Duración da admisión no Viveiro de Empresas do Concello de Boiro: - O prazo máximo de duración do servizo de acollida e estancia será de, dende a data de notificación de admisión no Viveiro de Empresas, como máximo 2 anos. Sen posibilidade de prórroga. Transcorrido o prazo, extinguirase todo dereito a usar os servizos, sen necesidade de requerimento previo e sen dereito indemnizatorio ningún ao seu favor.6.3 Horarios: - Coworking Emprende Lab Barbanza e Viveiro de Empresas do Concello de Boiro: O horario de apertura do espazo Coworking e Viveiro de Empresas do Concello de Boiro será de xornada continua, de forma ordinaria, de 08.00 a 20.00 horas de luns a venres, excepto festivos, nos que permanecerá pechado. Sen prexuizo das autorizacións, aos usuarios/as, que se poidan autorizar segundo a tecnoloxía e recursos técnicos dispoñibles que permitan a identificación, entrada e control das instalacións nun horario máis amplo. Calquera acceso fóra do horario ordinario por parte de terceiros axenos aos usuarios/as poderá facerse de forma excepcional e xustificada, previa autorización. De forma particular, a aula de formación e outros espazos susceptibles de acoller eventos, poderán albergar de luns a domingo e en calquera horario, conferencias, cursos e outros actos, sempre que se solicite coa suficiente antelación e exista dispoñibilidade 7.1 Forma, prazos e documentación de presentación para uso dos servizos da zona Coworking: Para facer uso dos servizos do Coworking do Concello de Boiro as persoas emprendedoras e novas empresas interesadas deberán presentar a correspondente solicitude (Anexo I) a través da Sede electrónica do Concello de Boiro ou mediante instancia xeral a través do Rexistro Xeral do Concello de Boiro. Así mesmo, os/as usuarios/as do Espazo Coworking, cando puntualmente desexen facer uso dalgún espazo común, deberán presentar unha solicitude de xeito telemático cumprimentando o formulario dispoñible na páxina web do Coworking a través da Sede Electrónica do Concello de Boiro, ou de forma presencial nas Oficinas Xerais. A presentación de solicitudes de acceso poderá realizarse na Sede electrónica do Concello de Boiro dende o 1 de xaneiro ata o 31 de decembro de cada ano (ambos os dous inclusive) ou no Rexistro Xeral situado na Casa Consistorial, de luns a venres de 9.00 a 13.30 horas. As persoas promotoras dun proxecto empresarial que desexen ser admitidas como persoas usuarias do servizo do Coworking Emprende Lab Barbanza deberán presentar a seguinte documentación: 1. Solicitude (Anexo I) 2. Memoria técnica do proxecto empresarial, incluíndo o modelo de negocio (Anexo III). 3. En función da tipoloxía da persoa solicitante o seguinte: 3.1. Persoas físicas: Duplicado de resolución de alta en réxime especial de traballadores por conta propia ou autónomos actualizado ou, de ser o caso, no colexio profesional e mutualidade que corresponda.3.2. Persoas xurídicas: Escritura de constitución da entidade e as súas modificacións ou variacións posteriores no caso de que as houbera, ou calquera outro documento análogo no que figuren os estatutos estipulación ou contratos privados, así como a inscrición no rexistro público correspondente.4. Cando as persoas solicitantes pretendan a admisión no espazo de Coworking do Concello de Boiro de persoas bolseiras, en prácticas ou empregadas contratadas para o desenvolvemento dalgún dos proxectos deberá presentarse adicionalmente a seguinte documentación: a) Contratos de traballo ou convenios de prácticas b) Alta/s no réxime da Seguridade Social c) Nos casos que sexa aplicable, poderanse substituír os documentos dos puntos a) e b) polo correspondente informe de vida laboral do código conta de cotización que inclúa as persoas contratadas.7.2 Forma, prazos e documentación de presentación para uso dos servizos do Viveiro de Empresas do Concello de Boiro: Para facer uso dos servizos do Viveiro de Empresas do Concello de Boiro as novas empresas interesadas deberán presentar a correspondente solicitude (Anexo II) a través da Sede electrónica do Concello de Boiro ou mediante instancia xeral a través do Rexistro Xeral do Concello de Boiro. Así mesmo, os/as usuarios/as do espazo, cando puntualmente desexen facer uso dalgún espazo común, deberán presentar unha solicitude de xeito telemático cumprimentando o formulario/instancia xeral correspondente a través da Sede Electrónica do Concello de Boiro, ou de forma presencial no Rexistro Xeral do concello. A presentación de solicitudes de acceso poderá realizarse na Sede electrónica do Concello de Boiro dende o 1 de xaneiro ata o 31 de decembro de cada ano (ambos os dous inclusive) ou no Rexistro Xeral situado na Casa Consistorial, de luns a venres de 9.00 a 13.30 horas. As persoas promotoras dun proxecto empresarial que desexen ser admitidas como persoas usuarias do servizo de acollemento temporal deberán presentar, a seguinte documentación: 1. Solicitude (Anexo II) 2. Memoria técnica do proxecto empresarial (Anexo III). 3. As persoas promotoras dun proxecto empresarial que desexen ser admitidos como usuarias do servizo de incubación deberán presentar, xunto coa solicitude (Anexo II), a seguinte documentación: 3.1. Persoas físicas: Duplicado de resolución de alta en réxime especial de traballadores por conta propia ou autónomos actualizado ou, de ser o caso, no colexio profesional e mutualidade que corresponda.3.2. Persoas xurídicas: Escritura de constitución da entidade e as súas modificacións ou variacións posteriores no caso de que as houbera, ou calquera outro documento análogo no que figuren os estatutos estipulación ou contratos privados, así como a inscrición no rexistro público correspondente.4. No caso de dispoñer de persoal, ademais do propietario/a da empresa: a) Contratos de traballo ou convenios de prácticas b) Alta/s no réxime da Seguridade Social c) Nos casos que sexa aplicable, poderanse substituír os documentos dos puntos a) e b) polo correspondente informe de vida laboral do código conta de cotización que inclúa as persoas contratadas. Unha vez revisada a documentación presentada polas persoas solicitantes procederase á avaliación do proxecto proposto en base a criterios de obxectividade, igualdade e non discriminación publicados no taboleiro de anuncios da entidade local, e ordenadas de acordo aos criterios de viabilidade, tendo en conta a memoria técnica e o modelo de negocio presentados polas persoas solicitantes (realizando unha puntuación de 0 a 10 puntos e utilizando dous decimais). No caso de que se detecte algún erro ou deficiencia durante a revisión das candidaturas presentadas realizarase requirimento ao solicitante, para que a emende a través da sede electrónica do Concello, dispoñendo dun prazo 10 días hábiles, desde a dita aceptación, para a emenda da documentación requirida. Así mesmo o concello poderá solicitar cantos datos se precisen para a súa correcta avaliación. Mediante resolución da Alcaldía declararase a admisión de solicitudes, ou a desestimación daquelas que non se axusten ao establecido nas instrucións ou que non teñan emendado as deficiencias no devandito prazo. Posteriormente, notificarase a resolución de admisión ou a desestimación da solicitude de acceso no espazo de traballo ás persoas solicitantes. A persoa solicitante deberá aceptar a súa admisión no prazo de 10 días hábiles posteriores á notificación da resolución de acceso ao espazo de traballo. En caso contrario a comunicación de admisión quedará sen efecto. No caso de que a demanda de módulos de traballo sexa superior á oferta, crearase unha lista de agarda para acceder ao Coworking Emprende Lab Barbanza e outra para acceder ó Viveiro de Empresas. A listaxe de agarda é o medio a través do cal se ordena a prioridade no acceso aos espazos do Coworking e di Viveiro de Empresas do Concello de Boiro. A listaxe de agarda ordearase segundo a puntuación obtida na avaliación da memoria técnica e o modelo de negocio. En caso de empate, a listade ordearase segundo a orde de entrada no rexistro xeral da solitude. A listaxe de agarda para acceder ao Coworking permanecerá publicada e actualizada na páxina web do Coworking de Boiro www.labbarbanza. gal de maneira que calquera persoa interesada poderá consultar a súa situación dentro dela. A listaxe de agarda para acceder aos espazos do Viveiro de Empresas do Concello de Boiro permanecerá publicada e actualizada na web municipal de maneira que calquera persoa interesada poderá consultar a súa situación dentro dela. Producida unha vacante en calquera listaxe, esta comunicarase á persoa promotora daquel proxecto que se atope na primeira posición da listaxe de agarda, debendo aceptala de xeito expreso nun prazo máximo de dez días hábiles. No suposto de que a persoa beneficiaria renunciase ao seu dereito de acceso ou que non presentase a documentación requirida en prazo, o seguinte solicitante da listaxe de espera pasará a ocupar o seu lugar e así sucesivamente, no caso de acontecerse múltiples renuncias sucesivas. Tras unha primeira resolución de admisión, as sucesivas realizaranse tendo en conta os postos vacantes e a orde de prelación establecida na listaxe de agarda; así como as solicitudes de prorrogas. A listaxe de agarda actualizarase de xeito periódico, no suposto de que se presenten novas solicitudes, estas avaliaranse cada mes e establecerase a correspondente orde de prelación entre todas as solicitudes presentadas pendentes de acceso.10.1 As persoas e as entidades usuarias do espazo de traballo Coworking Emprende Lab Barbanza do Concello de Boiro deberán cumprir os seguintes compromisos e obrigas: a) Exercer por si mesmas a actividade empresarial para a que se concedeu a súa condición de usuario/a. b) Entregar ao Concello de Boiro, nos prazos previstos, toda a documentación requirida. c) Acatar a normativa de réxime interno e cantas normas e instrucións se diten para o control e xestión do espazo de traballo. d) Comunicar calquera cambio producido, respecto das circunstancias iniciais, que poida modificar a súa condición de persoa usuaria. e) Comunicar inmediatamente ao persoal técnico do Concello de Boiro calquera anomalía que se observe na prestación do servizo. f) Colaborar naquelas accións formativas, promocionais e/ou divulgativas, impulsadas polo Servizo de Promoción Económica, que sexan consideradas beneficiosas para a visibilidade e funcionamento xeral do espazo de traballo e da Rede Provincial de Espazos de Traballo Colaborativo. g) Realizar un aproveitamento suficiente dos módulos de traballo asignados, entendo por aproveitamento suficiente o seu uso por un mínimo de 20h/semanais (media estimada mensualmente) por usuario con posto fixo asignado. h) Prestar o seu consentimento ao tratamento de datos de carácter persoal e a súa publicación de acordo co previsto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais. i) Non atoparse incurso en ningún dos supostos de prohibición establecidos no artigo 71 da Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014.10.2 As persoas e as entidades usuarias do espazo de traballo do Viveiro de Empresas do Concello de Boiro deberán cumprir os seguintes compromisos e obrigas: a) Os espazos destinaranse única e exclusivamente ao proxecto empresarial para o que foron adxudicados. b) Iniciar a actividade empresarial no espazo no prazo máximo de 1 mes desde a data de notificación de outorgamento do módulo/s de traballo, previa obtención das licenzas e autorizacións necesarias para o seu exercicio. c) Satisfacer exclusivamente e pola súa conta as cargas, impostos e gravames que pesen sobre a actividade comercial e empresarial que desenvolva no localiza d) Satisfacer as cotas obrigatorias á Seguridade Social das persoas empregadas no local e na actividade que alí se desenvolva. e) Pagar pola súa conta os gastos derivados de usos, consumos e subministración propios. f) Poñer a disposición do Concello de Boiro canta documentación lle sexa requirida. g) Consentir as visitas de inspección que ordene o Concello de Boiro en calquera momento e no lugar obxecto de asignación, coa finalidade de comprobar o uso que se faga deste e o seu estado de conservación. h) Acatar a normativa de réxime interno e cantas normas e instrucións se diten para o control e xestión do espazo de traballo. i) Comunicar calquera cambio producido, respecto das circunstancias iniciais, que poida modificar a súa condición de persoa usuaria. j) Comunicar inmediatamente ao persoal técnico do Concello de Boiro calquera anomalía que se observe na prestación do servizo. As persoas/ entidades usuarias do espazo Coworking Emprende Lab Barbanza do Concello de Boiro deberán cumprir unha serie de requisitos no relativo á comunicación e promoción dos proxectos. Mentres formen parte do programa, período de preincubación e incubación, deberán facer mención explícita nas súas comunicacións ao Concello de Boiro, á Deputación Provincial da Coruña, como parte financiadora. Nas páxinas web (no caso de que as haxa) dos proxectos seleccionados deberá figurar o logotipo de Lab Barbanza e do Concello de Boiro e da Rede Provincial de Espazos de Traballo Colaborativo. As persoas/entidades usuarias do Viveiro de Empresas do Concello de Boiro deberán cumprir unha serie de requisitos no relativo á comunicación e promoción dos proxectos. - Mentres se acollan á cobertura do Concello de Boiro débese facer mención explícita nas súas comunicacións ao Concello de Boiro. Prohíbese as persoas usuarias do Coworking do Concello de Boiro: a) Arrendar, ceder ou gravar, en todo ou en parte, por calquera título, o dereito de uso ou utilización daqueles espazos solicitados. b) Introducir no espazo de traballo maquinaria ou elementos técnicos que non se axusten á actividade permitida e ás características técnicas do inmoble e do espazo utilizado. c) Realizar calquera tipo de obras, decoración, rótulos ou calquera outro elemento que afecte á imaxe corporativa da Rede e aos espazos do Coworking do Concello de Boiro. d) Utilizar as instalacións do espazo de traballo para fins distintos aos previstos nas presentes instrucións e) Exercer calquera actividade que poida considerarse perigosa, insalubre e nociva ou que perturbe a actividade dos restantes participantes. f) O uso do espazo como vivenda e outro uso non permitido. g) Introducir mobiliario alleo sen autorización previa. En caso de autorizarse, o concello nin a Deputación serán responsables do dito mobiliario. h) A práctica de calquera profesión, comercio ou actividade contrarios á moral, ao orde público ou aos bos costumes, e a organización de calquera tipo de manifestacións políticas, sindicais e/ou relixiosas. i) A introdución no espazo de traballo de calquera animal e/ou material perigoso, tóxico ou que emita olores e, en xeral, calquera material non permitido polas normas de Seguridade e Hixiene. j) As empresas e profesionais que abandonen o espazo colaborativo deberán dar de baixa de forma inmediata o mesmo como domicilio social, comercial ou fiscal cando conste como tal. Prohíbese as persoas usuarias do Viveiro de Empresas do Concello de Boiro: a) O uso de calquera material non permitido polas normas de Seguridade e Hixiene. b) Está prohibido exercer no Viveiro toda actividade que poida considerarse perigosa, insalubre, nociva ou que perturbe a actividade dos restantes ocupantes. O uso de cada espazo do Viveiro non debe implicar ningunha molestia anormal (aínda que for excepcional) en relación coas actividades proxectadas neste. c) O uso de todo ou parte de calquera espazo do Viveiro como vivenda ou calquera outro uso non permitido. d) A práctica en calquera parte do Viveiro, de calquera profesión, comercio ou actividade non previstos no contrato de prestación de servizos ou autorizados previamente ou contrarios á moral, á orde pública ou os bos costumes, e á organización de calquera tipo de manifestacións políticas, sindicais e/ou relixiosas. e) De forma xeral, os cesionarios dos espazos non deben en forma ningunha perturbar o ambiente do Viveiro mediante ruídos, vibracións, cheiros, temperaturas ou calquera outra causa que poida afectar ou producir molestias aos restantes ocupantes. Son causas de extinción da condición de persoa usuaria, para o Coworking Emprende Lab Barbanza e Viveiro de Empresas do Concello de Boiro: a) A morte ou incapacidade sobrevida. b) O vencemento do prazo de asignación das instalacións. c) O cesamento do uso do espazo de traballo durante dous meses consecutivos. d) A revogación unilateral do Concello de Boiro, por resolución motivada. e) A renuncia. f) O mutuo acordo. g) A realización de cambios substanciais que afecten á persoa física xurídica ou proxecto sen comunicación previa. h) A desaparición dos criterios que motivaron a admisión. i) O incumprimento de obrigas das normas de réxime interno do Coworking do Concello de Boiro. j) A non utilización dos espazos asignados logo de que fora comprobado polos empregados/as municipais correspondentes en máis de dúas ocasións. O Concello de Boiro establecerá, se así se require e logo de ser aprobado no Pleno da Corporación, unha taxa para o uso dos espazos de traballo do espazo coworking e viveiro de empresas do Concello de Boiro mediante ordenanza fiscal reguladora: uso do espazo e servizos (calefacción, auga). De acordo co disposto no Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e a libre circulación destes datos e na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, infórmaselle de que os datos facilitados serán tratados coa finalidade de poder atender á súa solicitude. Os devanditos datos serán tratados de xeito confidencial, e só poderán ser cedidos, nos casos contemplados na Lei. Comunicámoslle que pode exercer os dereitos de acceso, rectificación, supresión, oposición, limitación ó tratamento e portabilidade dos seus datos, perante o Concello de Boiro en Praza do Concello, s/n, 15930 Boiro (A Coruña), ou dirixindo un correo a correo@boiro. gal Este regulamento, que consta de 14 artigos, unha disposición final e 3 anexos, entrará en vigor unha vez sexa aprobado definitivamente polo concello, publicado o seu texto completo no Boletín Oficial da Provincia e transcorrido o prazo de 15 días a que se refiren os artigos 70.2 e 65.2 da Lei 7/1985, de 2 de abril, Reguladora das Bases de Réxime Local. Coa presente sinatura acéptanse os criterios de selección, obrigas, prohibicións, dereitos e deberes do correspondente regulamento. Asinado: En ___________ a ____ de ___________ de _____ Coa presente sinatura acéptanse os criterios de selección, obrigas, prohibicións, dereitos e deberes do correspondente regulamento. Asinado: En ___________ a ____ de ___________ de _____ As memorias técnicas dos proxectos deben conter, necesariamente, os seguintes apartados: A entregar e cumprimentar individualmente para cada un dos promotores, no caso de ser dous ou máis.4.1. Presentación do promotor/res: formación, experiencia laboral, situación laboral, CV, etc.4.2. Características do proxecto: como nace a idea, en que consiste, localización prevista, investimento inicial previsto, etc.5.1. Descrición das características principais do produto ou servizo 5.2. Necesidades que cubre 6.1. Clientes que van mercar o producto/servizo 6.2. Competencia 6.3. Outros aspectos do mercado a ter en conta: provedores, regulación legal.7.1. Postos de traballo a crear. En Boiro a 13 de xaneiro de 2022. O Alcalde: José Ramón Romero García.